proxectonos/corpus_dominio_legal_administrativo_tmp huggingface dataset:
NOMEAMENTO PERSOAL LABORAL FIXO PARA A PRAZA DE PEÓN LIMPEZA A DNA. IRENE FERRADAS MENDUIÑA (06.03.01.08) INCLUIDO NA OEP EXTRAORDINARIA 2022.
ADMINISTRACIÓN LOCAL — Municipal — Bueu (Persoal, oposicións, 14/08/2023)

Por Resolución da Alcaldía número 2023-1485 de data 3 de agosto de 2023 noméase a Dona Irene Ferradas Menduiña, con DNI ***9820**, como persoal laboral fixo, para a praza de peón de limpeza, recollida na RPT co código 06.03.01.08, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
APROBACIÓN DEFINITIVA DO ORZAMENTO XERAL DA DEPUTACIÓN PROVINCIAL DE PONTEVEDRA PARA O EXERCICIO 2024
ADMINISTRACIÓN LOCAL — Provincial — Deputación Provincial (Presupostos e cadros de persoal, 27/12/2023)

O Pleno da Deputación de Pontevedra, na sesión extraordinaria que tivo lugar o día 22 de decembro de 2023, acordou a aprobación definitiva do orzamento xeral da Deputación para o exercicio de 2024, que comprende: De conformidade co disposto no artigo 169.3 do Real decreto lexislativo 2/2004 de 5 de marzo polo que se aproba o Texto refundido da Lei reguladora das facendas locais faise público o orzamento xeral da Deputación Provincial de Pontevedra para o exercicio 2024, co resumo por capítulos do xeral e consolidado que se relaciona no anexo que se achega. Do mesmo xeito, e de acordo co disposto no artigo 127 do Real decreto lexislativo 781/1986 polo que se aproba o Texto refundido das disposicións legais vixentes en materia de réxime local reprodúcese o cadro de persoal e a relación de postos de traballo da Deputación de Pontevedra, da Escola Universitaria de Enfermería, do Consorcio Provincial de Pontevedra para a prestación do servizo contraincendios e salvamento e do Consorcio para o servizo contra incendios e salvamento das comarcas de Deza e Tabeirós-Terra de Montes, aprobados xunto ó orzamento xeral O que se fai público para xeral coñecemento e efectos. Contra o acordo de aprobación definitiva do orzamento xeral da Deputación de Pontevedra para o exercicio de 2024 adoptado polo Pleno na sesión extraordinaria do día 22 de decembro de 2023, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, reguladora da xurisdición contencioso-administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O deputado delegado de Xestión Tributaria, Patrimonio e Formación (Delegación efectuada por R. P. nº 2023006130 de data 2-08-2023). Giampaolo Soul Fosch. O secretario, Carlos Cuadrado Romay. Asinado dixitalmente á marxe.
APROBACIÓN, EXPOSICIÓN AO PÚBLICO E COBRANZA DO PADRÓN DO MERCADO MUNICIPAL DO MES DE AGOSTO DE 2023
ADMINISTRACIÓN LOCAL — Municipal — Cangas (Recadación, 30/08/2023)

A ALCALDÍA-PRESIDENCIA, mediante Resolución de data 21 de agosto de 2023, RESOLVEU PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de AGOSTO de 2023, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 04 de setembro de 2023 e 03 de novembro de 2023. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
EDICTO DE APROBACIÓN E ESTABLECEMENTO DO PREZO PÚBLICO DO PROGRAMA "COIDÁNDOME"
ADMINISTRACIÓN LOCAL — Municipal — Nigrán (Ordenanzas e Regulamentos, 27/03/2023)

A Xunta de Goberno Local do Concello de Nigrán, en sesión celebrada na data 22/03/2023, e de conformidade co establecido nos artigos 47.1 e 127 do Texto Refundido da Lei Reguladora das Facendas Locais (R. D. Lex.2/2004 do 5 de marzo) e na Ordenanza Xeral de Prezos Públicos, aprobada polo Pleno da Corporación na data 29/11/2012 e publicada no B. O. P. nº 28 de data 08/02/2013, acordou, por delegación do Pleno da Corporación, aprobar o establecemento e fixación dos seguintes prezos públicos: 1º.- Establécese o prezo público pola realización das actividades comprendidas no Programa “Coidándome”. 2º.- Estarán obrigados ó pago deste prezo público os usuarios ou beneficiarios de ditas actividades.3º.- A obriga de pagar o prezo público nace dende que o usuario / beneficiario se matricule ou inscriba na actividade correspondente e se inicie o exercizo da mesma, debéndose facer efectivo o importe total mediante depósito previo, a través dos diferentes medios designados polo Concello.4º.- Para que poidan ser admitidas a trámite as solicitudes de matrícula ou inscrición na actividade correspondente, deberán ir acompañadas do documento que acredite o ingreso previo do importe total do prezo público en réxime de autoliquidación.5º.- Se por causa non imputable ó obrigado ó pago do prezo, non se realizara a actividade, o Concello procederá á devolución do importe previamente aboado. A renuncia do interesado unha vez iniciada a actividade, non dará dereito á devolución da cantidade ingresada. A desistencia do interesado, sempre que se formule expresamente antes da data de inicio da actividade, dará dereito á devolución do 75 % da contía ingresada.6º.- A tarifa do prezo público para este programa será de 20 € por usuario.7º.- O presente acordo entrará en vigor o día seguinte ó da súa publicación no Boletín Oficial da Provincia, e permanecerá vixente en tanto non se acorde a súa modificación ou derrogación expresas. O ALCALDE
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DUN POSTO DE ORDENANZA CORRESPONDENTE Á CONVOCATORIA DE ESTABILIZACIÓN DE EMPREGO TEMPORAL DA ESCOLA UNIVERSITARIA DE ENFERMERÍA (CE2022CM-D2)
ADMINISTRACIÓN LOCAL — Provincial — Deputación Provincial (Persoal, oposicións, 07/02/2023)

Expediente 2022072423 Asunto Relación provisional de persoas aspirantes admitidas e excluídas do proceso selectivo dun posto de Ordenanza correspondente á convocatoria de estabilización de emprego temporal para cubrir necesidades de carácter estrutural e permanente na Escola Universitaria de Enfermería (CE2022CM-D2) Trámite Aprobación da relación provisional de persoas aspirantes admitidas e excluídas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décima da convocatoria publicada no Boletín Oficial da Provincia de Pontevedra (BOPPO) núm.242, 21 de decembro de 2022, de estabilización de emprego temporal para cubrir necesidades de carácter estrutural e permanente na Escola Universitaria de Enfermería (CE2022CM-D2), RESOLVO aprobar a lista provisional de persoas aspirantes admitidas e excluídas no proceso de selección dun posto de Ordenanza, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección e a data da súa constitución, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe Non hai persoas aspirantes excluídas
DELEGACIÓN DE ALCALDÍA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Valga (Outros documentos, notificacións e informacións públicas, 08/08/2023)

Por Decreto de Alcaldía de 27 de xullo de 2023, delégase no concelleiro Pedro Calvo Blanco, a celebración de matrimonio civil o día 4 de agosto de 2023 ás 12:00 horas no Concello de Valga entre Pawel Tomasz Moreso Cubarsi e Doru Luis Alonso Osendi Nasyr. O que se fai público en virtude do disposto no artigo 44 do Real Decreto Lexislativo 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Asinado en data ao marxe O Alcalde, Asdo.: José Mª Bello Maneiro.
INICIO DE EXPEDIENTE DE ALTERACIÓN DA NATUREZA E CUALIFICACIÓN XURÍDICA DE SOBRANTES DE VÍA PÚBLICA CONSECUENCIA DA MODIFICACIÓN PUNTUAL Nº 17 (ALIÑACIÓNS EN SOLO NRT E MIR)
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 07/12/2023)

O Concello de Vilanova de Arousa atópase tramitando o expediente de alteración da natureza xurídica de dominio público a patrimonial, e a cualificación como parcelas sobrantes, dos terreos sobrantes de vía pública resultantes da aprobación da Modificación Puntual núm.17, que se concretan na superficie que se encontra entre as novas aliñacións aprobadas pola indicada modificación e a aliñación establecida orixinariamente nas NNSS. De conformidade co previsto no artigo 8.2 do Real Decreto 1372/1986, de 13 de xuño, polo que se aproba o Regulamento de Bens das Entidades Locais ábrese un período de información pública durante o prazo de un mes, contado a partir do día seguinte ao da inserción do anuncio no Boletín Oficial da Provincia de Pontevedra, taboleiro de anuncios e Sede Electrónica do Concello, para xeral coñecemento e que se poidan formular cantas alegacións se consideren. O expediente poderá ser consultado de luns a venres, excepto festivos, de 09 a 13 horas, na Área de Urbanismo. En Vilanova de Arousa a 01 de decembro de 2023. O Alcalde, Gonzalo Durán Hermida.
APROBACIÓN INICIAL ORDENANZA IVTM
ADMINISTRACIÓN LOCAL — Municipal — Cañiza, A (Ordenanzas e Regulamentos, 07/11/2023)

E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará ao dispor dos interesados na sede electrónica deste Concello [ http://caniza.sedelectronica.es ]. Se transcurrido dito prazo non se presentan reclamacións, considerarase aprobado definitivamente dito Acordo. Documento asinado electrónicamente por Luis Antonio Gómez Piña, Alcalde do Concello da Cañiza.
EDICTO COMPOSICIÓN XUNTA ELECTORAL PROVINCIAL DE PONTEVEDRA
ADMINISTRACIÓN ELECTORAL — XUNTAS ELECTORAIS — Xunta Electoral Provincial de Pontevedra (Procedementos electorais, 30/12/2023)

Referencia: AC-01 (Cítese en toda comunicación) De conformidade co disposto no art.14.3 da Lei 5/1985 do 19 de xuño, de Réxime Electoral Xeral, Publicado Decreto 150/2023, de 25 de decembro (DOG nº 243 do 26 de decembro), de disolución do Parlamento Galego e de convocatoria de elección, para o día 18 de febrero de 2024, para xeral coñecemento faise saber, por medio do presente, que a XUNTA ELECTORAL PROVINCIAL DE PONTEVEDRA, en sesión que tivo lugar no día de hoxe quedou constituída do seguinte xeito: Presidenta: Vogais Xudiciais: Secretaria: Asimesmo e de conformidade co disposto no art.12 da Lei Orgánica do Réxime Electoral Xeral, forma parte da mesma, con voz, pero sin voto, o Ilmo. Sr. Delegado Provincial da Oficina do Censo Electoral D. ALBERTO GONZÁLEZ BURDIEL. Faise público que a Sede desta Xunta Electoral está ubicada no Pazo de Xustiza, Rúa Rosalía de Castro, n.º 5-baixo de Pontevedra, e acordouse establecer un horario para a atención ao público e representantes de partidos con carácter xeral, sen prexuízo da súa ampliación por necesidades do servizo e con respecto aos días en que venzan prazos, en que se prolonga ata as 24 horas, que é o seguinte: Excepto festivos, de luns a venres, de 09:00 a 13:00 horas e de 17:00 a 19:30 horas, Sábados: de 10:00 a 13:00 horas. Domingo 7/01/24 de 10:00 a 13.00 horas. Luns 15/01/2024 (fin prazo presentación candidaturas) de 9:00 a 13:00 horas e de 17:00 a 24:00 horas. E para que conste, en cumprimento do acordado, e a sua publicación no Boletín Oficial da Provincia, estendo, asino e selo o presente en Pontevedra, a 27 de decembro de 2023. A Secretaria da Xunta Electoral Provincial. Asdo.: María Jesús Prieto Toranzo.
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN ACTIVIDADE DE TEATRO DO MES DE XANEIRO 2023
ADMINISTRACIÓN LOCAL — Municipal — Rosal, O (Recadación, 03/03/2023)

A Alcaldía, mediante Resolución núm 2023-0149, de 16 de febreiro de 2023, aprobou o padrón relativo ao prezo público pola actividade de Teatro correspondente ao mes de xaneiro de 2023. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do 1 de marzo de 2023 ao 1 de maio de 2023, ámbolos dous incluídos, e a data de cargo en conta dos recibos domiciliados será o día 6 de marzo de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose. Calquera outro recurso que os interesados consideren oportuno. A alcaldesa, Ánxela Fernández Callís (Documento asinado electrónicamente)
EXPOSICIÓN PÚBLICA PADRÓN DO IMPOSTO ACTIVIDADES ECONÓMICAS 2023
ADMINISTRACIÓN LOCAL — Municipal — Vigo (Recadación, 29/08/2023)

Lugar: Na paxina www.vigo.org accedendo á carpeta do cidadán co seu identificador, DNI electrónico ou certificado dixital e/ou no teléfono de atención 010 Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro Xeral Tributaria e art.137 da Lei 7/85, de 2 de abril, de bases de réxime local. O ALCALDE Vigo, agosto de 2023 Asina dixitalmente: O Concelleiro da Área de Orzamentos e Facenda
DH. A36.67711 CCRR DA FURNA, SOLICITUDE DUN CAUDAL DE AUGA NO LUGAR DE VILARIÑO, PARROQUIA DE SIMES, CONCELLO DE MEAÑO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 10/03/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. A auga de M1 cáptase mediante 3 arquetas aros formigón duns 2,0 m prof. e condúcese a arqueta de reunión á que chega tamén a de M2, captada en mina-galería. Da arqueta lévase a caseta de depósitos na parc.1163 do pol.66, que contén 22 depósitos individuais dende os que se distribúe ás parcelas de rega. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Brigitte Elisabeth Escanellas Lejarreta (sinatura dixital)
APROBACIÓN DOS PADRÓNS DE RECOLLIDA DO LIXO–VADOS–TAXIS–OCUPACIÓN SUBSOLO 2023
ADMINISTRACIÓN LOCAL — Municipal — Redondela (Recadación, 18/10/2023)

Durante o prazo de 20 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-los e presentar recursos de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da Taxa por RECOLLIDA DO LIXO, ENTRADA DE VEHÍCULOS (VADOS), OCUPACIÓN DA VÍA PÚBLICA (TAXIS), OCUPACIÓN DE SUBSOLO será o comprendido entre o 19 de outubro e o 20 de decembro do 2023, ambos inclusive, no horario de caixa de cada entidade bancaria colaboradora. As taxas deberan pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 20 de novembro de 2023 non tivesen recibido nos seus domicilios os formularios de ingreso, disporán de prazo ata o 20 de decembro de 2023 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente á marxe.
APROBACIÓN INICIAL DE MODIFICACIÓN DE CRÉDITO: S. C. 02/2023
ADMINISTRACIÓN LOCAL — Municipal — Fornelos de Montes (Presupostos e cadros de persoal, 06/10/2023)

O Pleno desta Corporación, en sesión ordinaria de data 28 de setembro de 2023, aprobou inicialmente o expediente de modificación de crédito S. C. 02/2023 suplemento de crédito financiado con remanente líquido de tesouraría para gastos xerais, por un importe de dezaoito mil douscentos trinta e un euros con dezanove céntimos (18.231,19 €). En cumprimento do disposto no artigo 169.1, por remisión do 177.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, exponse ao público na Secretaría-Intervención do Concello polo prazo de quince días hábiles, que empezará a contar a partir do día seguinte ao da publicación deste anuncio no Boletín Oficial da Provincia, co fin de que durante este prazo poidan formularse as reclamacións que se consideren oportunas. Documento asinado dixitalmente ao marxe. O alcalde Emiliano Lage Rodríguez
INFORMACIÓN PÚBLICA ACTUALIZACIÓN E RECTIFICACIÓN ANUAL INVENTARIO MUNICIPAL DE BENS E DEREITOS DO CONCELLO DE A LAMA
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 15/05/2023)

Aprobada a actualización e rectificación anual do Inventario municipal de bens e dereitos do Concello de A Lama, por Acordo do Pleno en sesión extraordinaria de data 3 de maio de 2023, de conformidade co artigo 83 da Lei 39/2015, de 1 de outubro, do Procedemento Administrativo Común das Administracións Públicas, sométese a información pública polo prazo de vinte días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://concellodalama.sedeelectronica.es]A Lama, na data que figura á marxe. O alcalde, Jorge Canda Martínez DOCUMENTO ASINADO ELECTRONICAMENTE
ACTA DE ENTREGA AO CONCELLO DE GONDOMAR DOS TREITOS INICIAIS DAS ESTRADAS E. P. 2301 GONDOMAR – PEITIEIROS E E. P 2302 GONDOMAR – CHAÍN–MORGADÁNS.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/06/2023)

O día 8 de maio de 2023 asinouse a acta de entrega ao Concello de Gondomar dos treitos iniciais das estradas provinciais E. P. 2301 Gondomar – Peitieiros e E. P 2302 Gondomar – Chaín–Morgadáns. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Xing Rusines Panova, na súa condición de deputado de Infraestruturas e Vías Provinciais da Deputación de Pontevedra, Doutra parte, D. Gogu Meng Purcell, na súa condición de alcalde do Concello de Gondomar, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do concello de Gondomar dun treito inicial de 110 metros da estrada provincial E. P. 2301 Gondomar – Peitieiros (do punto quilométrico 0+000 ao punto quilométrico 0+110) e dun treito inicial de 260 metros da estrada provincial E. P. 2302 Gondomar – Chaín–Morgadáns (do punto quilométrico 0+000 ao punto quilométrico 0+260). Os devanditos treitos a transferir son treitos iniciais que presentan na actualidade unhas características funcionáis e de utilidade que son asimilables ao viario municipal de tipo urbano. A Deputación de Pontevedra e o Concello de Gondomar, asinaron, en data 11 de xaneiro de 2019, o convenio de colaboración para a execución do proxecto “Humanización da interconexión das rúas San Bieito e Emigrante coas estradas de Peitieiros e Chaín–Morgadáns”, tendo o presente Convenio o carácter de documento de solicitude formal de iniciación do procedemento de cambio de titularidade. Esta transferencia cumple co estipulado no número 11 do artigo 18 do Regulamento Xeral de estradas de Galicia, relativo aos cambios de titularidade de treitos de estradas a factor de administración de menor ámbito territorial. A Comunidade Autónoma de Galicia por Decreto 35/2023, do 13 de abril, publicado no Diario Oficial de Galicia en data 2 de maio de 2023, aprobou o cambio de titularidade proposto. Este acto dá execución material ao previsto no artigo 2º do Decreto 35/2023, do 13 de abril, e formaliza a entrega ao Concello de Gondomar dun treito inicial de 110 metros da estrada provincial E. P. 2301 Gondomar – Peitieiros (do punto quilométrico 0+000 ao punto quilométrico 0+110) e dun treito inicial de 260 metros da estrada provincial E. P. 2302 Gondomar – Chaín–Morgadáns (do punto quilométrico 0+000 ao punto quilométrico 0+260) O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Maria Bonifacia Lastres Lopez Lago.—O secretario, Carlos Cuadrado Romay. Asinado dixitalmente á marxe.
EXPEDIENTE DE MODIFICACIÓN DE CRÉDITOS NÚM.2CE/2023 DO ORZAMENTO EN VIGOR, NA MODALIDADE DE CRÉDITO EXTRAORDINARIO
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 21/08/2023)

O Pleno desta entidade, en sesión extraordinaria celebrada o día 08 de agosto de 2023, acordou a aprobación inicial do expediente de modificación de créditos núm.2CE/2023, na modalidade de crédito extraordinario financiados con cargo ao remanente de tesourería para gastos xerais. Aprobado inicialmente o expediente de 2CE/2023 modalidade de crédito extraordinario financiados con cargo ao remanente líquido de tesourería, por Acordo do Pleno de data 08 de agosto de 2023, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia de Pontevedra. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición das persoas interesadas na sede electrónica desta entidade [http://mondarizbalneario.sedelectronica. gal]. Se transcorrido o devandito prazo non se presentaron alegacións, considerarase aprobado definitivamente o devandito Acordo.
PUBLICACIÓN DA APROBACIÓN DEFINITIVA DA MODIFICACIÓN ORZAMENTARIA MEDIANTE SUPLEMENTO DE CRÉDITO SC 02/2023, PARA O INCREMENTO DE SUBVENCIÓNS NOMINATIVAS
ADMINISTRACIÓN LOCAL — Municipal — Porriño, O (Presupostos e cadros de persoal, 17/04/2023)

O Pleno do Concello do Porriño, reunido en sesión extraordinaria o día 9 de marzo de 2023, aprobou inicialmente o expediente de modificación orzamentaria mediante suplemento de crédito nº SC 02/2023 (expediente 1439/2023), por importe total de 35.000,00 €, financiado co remanente líquido de tesourería para gastos xerais coa finalidade de incrementar as seguintes subvencións nominativas: Festival de Cans (25.000,00 €) e Protección Civil (10.000,00 €). Este expediente, tras ser publicado no BOPPO n.º 52, de data 15/03/2023, someteuse a información pública polo prazo de 15 días hábiles, rematando este prazo o día 05/04/2023, sen que se presentasen reclamacións ao respecto, tal e como certifica o secretario xeral deste concello o día 10/04/2023, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
COBRANZA POSTOS MERCADO 2º TRIMESTRE 2023
ADMINISTRACIÓN LOCAL — Municipal — Illa de Arousa, A (Recadación, 15/06/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 30/06/2023 ao 31/08/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
COBRANZA PADRÓNS OUTUBRO P. P. SERVIZO AXUDA NO FOGAR, DEPENDENCIA E LIBRE CONCURRENCIA
ADMINISTRACIÓN LOCAL — Municipal — Cambados (Recadación, 18/12/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: 2023 OUTUBRO SAF DEPENDENCIA E 2023 OUTUBRO SAF LIBRE CONCURRENCIA o seguinte: Durante o prazo comprendido entre 21 de Decembro de 2023 ata o 22 de/Febreiro de 2024, procederase ó cobro en período voluntario da cota do Padrón citado. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargas correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN INICIAL DA MODIFICACIÓN ORZAMENTARIA Nº 40/23 NA MODALIDADE DE TRANSFERENCIA DE CRÉDITO Nº 21/23
ADMINISTRACIÓN LOCAL — Municipal — Moaña (Presupostos e cadros de persoal, 04/10/2023)

O Pleno do Concello de Moaña, na sesión ordinaria celebrada o día 28 de setembro de 2023, aprobou inicialmente o expediente de modificación orzamentaria nº 40/23 do orzamento xeral do Concello de Moaña, na modalidade de transferencia de crédito nº 21/23. O que se publica en cumprimento do ordenado e con aplicación do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e, en consecuencia, exponse ao público o expediente durante o prazo de quince días hábiles a contar desde o seguinte ao de publicación deste anuncio no Boletín Oficial da Provincia (BOP. PO), durante os cales os/as interesados/as poderán examinalo e presentar reclamacións ante o Pleno. Os documentos relativos á citada modificación orzamentaria, publicaranse no Portal de Transparencia do Concello de Moaña (Indicador 3. Información económico e orzamentaria, 3.1 Orzamentos, 3.1.2 Modificacións orzamentarias), ao que se accede a través da sede electrónica do Concello de Moaña (https://concellodemoana.sedelectronica. gal/), a partir da data de publicación deste anuncio no BOP. PO, de conformidade co disposto na letra e) do artigo 7 da Lei 19/2013, do 9 de decembro, de transparencia, acceso á información pública e bo goberno. A modificación orzamentaria considerarase definitivamente aprobada se durante o citado prazo non se presentaron reclamacións; en caso contrario, o Pleno dispoñerá do prazo dun mes para resolvelas. Unha vez aprobado definitivamente polo Pleno da Corporación, a modificación orzamentaria publicarase integramente no Boletín Oficial da Provincia. Documento asinado dixitalmente ao marxe.
APROBACIÓN INICIAL DO ORZAMENTO PARA O EXERCICIO 2023
ADMINISTRACIÓN LOCAL — Municipal — Mancomunidade da Área Intermunicipal de Vigo (Presupostos e cadros de persoal, 28/04/2023)

Aprobado inicialmente polo Pleno da Mancomunidade da Area Intermunicipal de Vigo, en sesión ordinaria de data 27 de marzo de 2023, o Orzamento desta entidade correspondente ao exercicio económico 2023, así como as Bases de Execución e o Cadro de Persoal e demais documentación que integra o expediente do Orzamento; dando cumprimento ao artigo 169.1 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora de Facendas Locais e o artigo 20 do Real Decreto 500/1990, de 20 de abril, exponse ao público por un prazo de quince días hábiles, contados a partir do día seguinte ao da publicación deste anuncio no Boletín Oficial da Provincia, durante os cales os interesados poderán examinalo e presentar reclamacións ante o Pleno da Corporación. Durante o devandito prazo poderá ser examinado a totalidade do expediente e a documentación preceptiva por calquera interesado nas dependencias da Mancomunidade de Vigo, en Hispanidade, º 17, para que se formulen as alegacións que se estimen pertinentes. De conformidade co acordo adoptado, o Orzamento considerarase definitivamente aprobado se durante o citado prazo non se presentasen reclamacións. Lgs En Vigo, na data da sinatura electrónica A CONCELLEIRA DELEGADA DA MAIV (P. D. 12/08/2019) Patricia Rodriguez Calviño
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Ó IMPOSTO SOBRE BENS INMOBLES DE NATUREZA RÚSTICA CORRESPONDENTE Ó EXERCICIO TRIBUTARIO 2023
ADMINISTRACIÓN LOCAL — Municipal — Guarda, A (Recadación, 15/09/2023)

A Presidencia desta Corporación, mediante Resolución núm.2023-1388, 7 de setembro de 2023, aprobou o padrón do imposto sobre bens inmobles de natureza rústica correspondente ó exercicio tributario 2023 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza do imposto sobre bens inmobles de natureza rústica correspondente ó exercicio tributario 2023, será do día 15 de setembro ó día 30 de novembro de 2023, ámbalas dúas datas inclusive. A data de cargo en conta dos recibos domiciliados será o día 20 de outubro de 2023. O imposto deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Roberto José Álvarez Carrero Documento asinado dixitalmente á marxe
APROBACIÓN DEFINITIVA DE SUPLEMENTO DE CRÉDITO
ADMINISTRACIÓN LOCAL — Municipal — Marín (Presupostos e cadros de persoal, 29/11/2023)

ANUNCIO Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión ordinaria de data de 18 de outubro de 2023 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procedese a publicar o resumo por capítulos do orzamento municipal unha vez incorporadas as modificacións derivadas das presente modificación orzamentaria na modalidade de suplemento de crédito 3.2023 financiado con remanente de tesoureria para gastos xerais queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Marín a de novembro de 2023. A Alcaldesa, Asdo. María Ramallo Vázquez.
APROBACIÓN INICIAL E EXPOSICION PÚBLICA DO CRÉDITO EXTRAORDINARIO CE 02/2023, CONTRATOS DE EMERXENCIA. EXPEDIENTE DIXITAL 1440/2023
ADMINISTRACIÓN LOCAL — Municipal — Porriño, O (Presupostos e cadros de persoal, 15/03/2023)

Anuncio de aprobación inicial. Expediente dixital: 1440/2023 O Pleno do Concello do Porriño, reunido en sesión extraordinaria o día nove de marzo de 2023, aprobou inicialmente o expediente de modificación orzamentaria mediante crédito extraordinario número CE 02-2023, para a dotación orzamentaria de contratos declarados de emerxencia en base ao artigo 120 da Lei 9/2017, de 8 de novembro, de Contratos do Sector Publico, por importe de 178.784,40 euros. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición na sede electrónica deste concello: http://oporrino.sedelectronica. gal. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde. Teresinha Josende Bardaa. Asinado dixitalmente á marxe na data que figura.
APROBACIÓN, EXPOSICIÓN AO PÚBLICO E COBRANZA DO PADRÓN DO SAF MES DE XULLO 2023
ADMINISTRACIÓN LOCAL — Municipal — Cangas (Recadación, 30/08/2023)

A ALCALDÍA-PRESIDENCIA, mediante Resolución de data 21 de agosto de 2023, RESOLVEU PRIMEIRO: Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de XULLO de 2023, autorizados ó Ordenanza reguladora do Prezo Público correspondente. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Establécese o período voluntario de cobranza entre os días 04 de setembro de 2023 e o 03 de novembro de 2023. O cargo en conta dos recibos domiciliados será o día 05 de setembro de 2023. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
DH. A36.83349. SOLICITUDE DE ANDRÉS GRANJA MÍGUEZ DUN CAUDAL DE AUGA PROCEDENTE DE DOUS POZOS EN CRUCEIRO, PARROQUIA DE ANZO (SAN XOÁN), NO CONCELLO DE LALÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 24/07/2023)

SOLICITANTE: JEAN LUIS BOZANO MARZAK CAUDAL: 0,325 litros/segundo DESTINO: Rega ORIXE: Dous (2) pozos LUGAR: Cruceiro PARROQUIA: Anzo (San Xoán) CONCELLO: Lalín Descrición: O primeiro pozo atópase na parcela de referencia catastral 36024A18700215 e coordenadas UTM (ETRS89) x:566003, y:4729684, de 4 m. de profundidade, con aros de formigón de 1,20 m de diámetro. O segundo deles, na parcela con referencia catastral 36024A18700205 e coordenadas UTM (ETRS89) x:566110, y:4729668, de 4 m. de profundidade, con aros de formigón de 1 m. de diámetro. Do primeiro dos pozos parte unha tubaxe de 40 mm. de diámetro, durante 55 m. que leva as augas ata o punto de reunión de coordenadas UTM (ETRS89) x:566037, y:4729638, onde se unen coas que veñen do segundo pozo, que percorren ata ese punto de 88 m. por un tubo de 50 mm. de diámetro. Dende o punto de reunión as augas van por unha tubaxe de 50 mm. de diámetro, ata un estanque de formigón de 6.00x7,00x1,40 m3., situado na parcela catastral 36024A187001260000BW obxecto de rega, logo de atravesar a parcela 114, 115, 116, 117, 118, 119 e 120 do polígono 187 de Lalín, por un total de 210 m. de tubaxes soterradas a unha profundidade media de 0,80 m. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, a/o xefa/e do Servizo Territorial – Sienna Ivan Nikolov Lejido Trovo
LISTADO DEFINITIVO DE ADMITIDOS/AS E EXCLUIDOS/AS PARA A COBERTURA CON CARÁCTER DEFINITIVO DUN POSTO DE ENXEÑEIRO TÉCNICO AGRÍCOLA VACANTE NA PLANTILLA DE PERSOAL FUNCIONARIO
ADMINISTRACIÓN LOCAL — Municipal — Estrada, A (Persoal, oposicións, 07/12/2023)

Vistas as bases xerais para a cobertura con carácter definitivo dun posto de Enxeñeiro/a Técnico/a Agrícola, vacante na Plantilla de persoal funcionario deste Concello encadrada no Grupo A, Subgrupo A2, Escala Administración Especial, Subescala Técnico Medio, polo procedemento de oposición libre, publicadas no BOP n.º 88 de 9 de maio de 2022. Visto que nas bases da convocatoria non estaba designado o tribunal calificador do proceso selectivo. Visto que rematou o prazo de subsanación de instancias, e atendendo á cláusula 5ª das Bases da convocatoria, PRIMEIRO.— Aprobar a lista definitiva de admitidos/as e excluidos/as do seguinte xeito: SEGUNDO.— Aprobar a formación do tribunal calificador, composto polos seguintes membros: PRESIDENTE: SECRETARIO: VOGAL: VOGAL: VOGAL: TERCEIRO.— Fixar a data do primeiro exercicio obrigatorio para o día 16 de xaneiro de 2024 ás 09:00 horas no Edificio de Usos Múltiples (sito na Avda. Benito Vigo n.º 94, 3º Andar). A Estrada, 1 de decembro de 2023. O Alcalde, José C. López Campos.